  Виталий Пронин Россиын дышетскисьёс сётӥзы беруметӥ огъя кун экзаменъёсты — литератураез но географиез. Литературая экзаменэз сётон понна пыриськисьёслы 32 балл люкано кулэ вал, нош географияя одно ик 37 балл тыр тодэмез возьматыны кулэ.Та дыре вылӥ дышетсконниосын абитуриентъёсты пумитаны дасясько. Ижысь гурт удысъя академиын 1-тӥ инвожоысен документъёсты куто ини. Ижысь техникая кун университетэ вазиськоно 18-тӥ инвожоысен, УдГУ-ын но Ижысь медициная кун академиын 20-тӥ инвожоысен егитъёслэсь заявлениоссэс басьтозы.Вылӥ дышетсконниосы одно ик ваёно шоръёзо тодон-валан сярысь аттестат яке солэсь копизэ, паспорт яке солэсь копизэ, 4 туспуктэм, огъя кун экзаменъёсын басьтэм баллъёсын свидетельство, льготаослы право сётӥсь ужкагазъёс. Гурт удысъя академиын та документъёс сяна ИНН-лэсь но страховой свидетельстволэсь (СНИЛС) ксерокопизэ курозы.Удмурт кун университетын но ИжГСХА-ын, кылем арен ӵошатыса, бюджет чотын интыослэн лыдзы будӥз. Теги: ЕГЭ  